hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy oc hy es es tr en en hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Ականի պայթյունի հետևանքով ոտքը կորցրած նախկին զինծառայողն այսօր կրկին քայլում է | Forrights.am
Զինվորական ծառայության ժամանակ ականի պայթյունի հետևանքով ոտքը կորցրած Հրանտ Հարությունյանն այսօր կրկին քայլում է։ Ամիսներ առաջ նա պրոթեզավորվել է և արդեն վերադառնում է իր նախկին կենսակերպին․
Նրանք պարբերաբար Հրանտին ցանկանում էին զորացրել և զինվորական թոշակ նշանակելու փոխարեն քաղաքացիական թոշակ տրամադրել: Հարազատները դեմ էին այդ որոշմանը և դիմումներ էին հղել ինչպես Պաշտպանության նախարարությանը, Մարդու իրավունքների պաշտպանին, ՀՀ գլխավոր դատախազին, Քննչական կոմիտեին, այնպես էլ ՀՀ վարչապետ Նիկոլ Փաշինյանին․
«Մեր դիմումները, բողոքները, ձեր հրապարակումն ունեցավ իր արդյունքը։ Հիմնադրամը միանվագ մեզ տրամադրեց 5 միլիոն ՀՀ դրամ, ինչպես նաև նշանակեց զինվորական թոշակ և երկրորդ կարգի հաշմանդամություն»,- տեղեկացրեց տիկին Նելլին։
Այսօր Հրանտը պատրաստվում է մյուս ոտքի վիրահատությանը։ Պաշտպանության նախարարությունը նրանց ուղղորդել է վիրահատությունն իրականացնել «Մուրացան» հոսպիտալում, սակայն Հարությունյանները դեմ են։ Նրանք հիշում են, թե ինչպես այդ հոսպիտալի բժիշկը ոտքի չորս մատ կոտրված Հրանտին լիովին առողջ էր «որակել»․
«Նորմալ հիվանդանոց ենք տանելու, որ նորմալ վիրահատություն իրականացնեն։ Ոչ մի հոսպիտալ»,- ասում է տիկին Նելլին։
21-ամյա Հրանտ Հարությունյանը բանակ էր զորակոչվել 2018 թվականի հունվար ամսին՝ Արցախի ՊԲ-ի N զորամասերից մեկում: Ծառայության 16 ամիսների ընթացքում պարբերաբար մարտական հերթապահության է եղել դիրքերում: Մայիսի 14-ը, սակայն, եղավ վերջին հերթապահությունը…Մարտական հերթապահության ժամանակ ընկերոջն օգնության հասած Հրանտն ընկավ ականապատ տարածք․
«Ես տեսա, որ Գրիգորը գլորվում ա: Զրահաբաճկոնս ու սաղավարտս արագ հանեցի ու վազեցի դեպի իրեն: Մեկ էլ ոտքս տարօրինակ փոսի մեջ ընկավ՝ առանց խոտի տեղ էր: Ուզում էի հետ քաշել, զգում էի՝ չեմ կարողանում, ոտքս դնեցի վրեն՝ մի հատ զրնգոց եկավ ու հասկացա, որ արդեն մեջքի վրա պառկած եմ: Բարձրանում եմ արմունկներիս վրա, նայում եմ ոտքիս, տեսնում՝ կրունկիս հատվածը չկա, էդ պահին երկրորդն ա տրաքում ու աչքերս արդեն փակվում ա»,- ամիսներ առաջ Forrights-ին էր պատմել Հրանտը:
Պայթյունի հետևանքով բազմաթիվ վնասվածքներից բացի, Հրանտը կորցրել է աջ ոտքն ու ձախ աչքն ամբողջապես, լուրջ վնասել նաև ձախ ոտքը։
Դեպքի առթիվ նախապատրաստվել են նյութեր, սակայն քրեական գործ այդպես էլ չի հարուցվել: Ասել են՝ շնորհակալ եղեք:
«Եթե ընկերը զոհվեր, ինքն ի՞նչ խղճով էր ապրելու: Ասում են՝ Ձեր երեխան հերոս ա, բայց…Բոլորը բանավոր կերպով լավ հասկանում են, բայց դե մեկ ա հիմք ա ընդունվում գրավորը, ասում են՝ հասկանում ենք, գիտենք, բայց էս ա օրենքը, ինչ անենք»:
Այսօր Հրանտը չի ափսոսում, որ անձնվիրաբար նետվել է ընկերոջն օգնելու։
«Եթե հիմա էլ նույն իրավիճակը լիներ, էլի կգնայի օգնելու…հա-հա, հաստատ, առանց մտածելու»:
Նախորդ նյութը«Ինչքան ուզում ա տրամադրություն չունենայի, կապտուկների մեջ լինեի, փողոցում իր հետ քայլելուց պետք ա ժպտայի»
Հաջորդ նյութըՀայտնաբերվել է 23-ամյա զինծառայողի դին
«Մենք երկու տարի է քարի հետ ենք խոսում»
Հայտնաբերվել է անհետ կորած համարվող զինծառայող, վիճակը բավարար է
Անհետ կորած զինծառայողների ծնողները բողոքի ակցիա են իրականացնում ՊՆ առջև
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Դատավոր Բորիս Բախշյանն արդարացվեց
ՄԻՊ-ը հանդիպել է ԵԽ Խոշտանգումների և անմարդկային կամ արժանապատվությունը նվաստացնող վերաբերմունքի...
Edit with Live CSS
Write CSS OR LESS and hit save. CTRL + SPACE for auto-complete.